Uutisissa: Viemässä avustusta ja lohtua sota-alueelle.
Ihmisten paetessa kodeistaan Koillis-Syyriassa -
avustusjärjestön tiimi menee paikan päälle auttamaan.
Ja: Hongkongin mielenosoittajat saavat tukea Amerikasta.
Miten Kiina reagoi?
Kristittyjen johtajat näkevät Jumalan kädenjäljen.
Lisäksi: Andrew Brunson virui kaksi vuotta vankilassa Turkissa.
Nyt hän kertoo rukousliikkeestä, joka vapautti hänet -
ja sytyttää nyt muslimiherätystä.
KRISTILLISEN MAAILMAN UUTISET
Tervetuloa uutisten pariin!
Turkin hyökkäys Syyriaan synnytti humanitaarisen kriisin.
Syyrialaiset, kurdit, kristityt ja jesidit pakenevat henkensä edestä.
Heille viedään apua vaaroista välittämättä.
Uutisankkuri George Thomas meni CBN:n kumppanijärjestön kanssa -
viemään avustusta tuhansille perheille Pohjois-Syyriassa.
Ras al-Ain keskiviikkona 16.10.
Turkin tukemat kapinalliset yrittivät vallata tärkeää kaupunkia.
Olen jo vanha. En muista, kauanko olen asunut täällä. 30, 40 vuotta.
En voi uskoa, mitä täällä tapahtuu.
Noin 300 000 kurdia on paennut Turkin hyökättyä Syyriaan 9.10.
Useimmilla ei ole juuri mitään mukanaan.
Ihmiset Syyriassa kärsivät. Niin USA kuin Venäjäkin on myynyt meidät.
Miksi kurdit ovat aina kansanmurhan kohteena?
CBN:n Operaatio Siunaus ja Barzani Charity Foundation -järjestö -
vievät yhdessä perustarvikkeita tuhansille perheille.
Olemme eilisestä asti jakaneet 5 000 ruokapakettia, 20 000 huopaa,
5 000 hygieniapakkausta -
satojatuhansia litroja vettä sekä äidinmaidonvastiketta ja vaippoja.
Heti Turkin hyökkäyksen jälkeen Barzani Charity Foundation pohti -
kahden avustuskeskuksen perustamista Syyrian―Irakin rajalle -
ajatellen, että kurdit hakevat apua sieltä.
Niin ei käynyt. Niinpä tiimi päätti tulla tänne konfliktialueelle Syyriaan.
Konfliktialueen tuntumassa Hasakan kaikki 40 koulua -
ovat nyt pakolaisten majapaikkoja.
Tällä viikolla järjestöt veivät niihin kiireellisesti tarvittua tavaraa.
Moni auttaja on lähtenyt, mutta te tulitte.
Se antaa toivoa, että vielä joku välittää.
Kolmekymmentä rekkaa täynnä elintärkeitä tarvikkeita -
vei lähelle Koillis-Syyrian etulinjoja kipeästi tarvittua apua ja toivoa.
Vaaroista huolimatta Barzani-järjestö aikoo tehdä lisää tällaisia matkoja.
George on juuri saapunut Syyriasta Pohjois-Irakin Erbiliin.
Kerropa, millaista ihmisillä oli taistelujen keskellä?
Kauheaa. Arvioiden mukaan noin 300 000 ihmistä on paennut -
Syyrian koillisosasta taistelujen puhkeamisen jälkeen.
Tapasin miehen, joka kertoi, että hänen kotinsa oli tuhoutunut -
Turkin ohjusiskussa.
Kahdessa tai kolmessa tärkeässä kaupungissa Turkin ja Syyrian rajalla -
käydään kiivaita taistelua. Turkki haluaa valloittaa kaupungit.
Tilanne on hyvin vaikea.
Tässä osassa Syyriaa asuu kurdeja, arabeja, kristittyjä ja jesidejä.
He ovat eläneet sulassa sovussa.
Täällä vallitsee uskonnonvapaus, sananvapaus ja rauha.
Nyt tämä osa Koillis-Syyriassa on kääntynyt yhtäkkiä ylösalaisin.
Miehet, naiset ja lapset pakenevat henkensä edestä.
Monet katsojat ovat huolissaan kristityistä siellä.
Alueella on useita assyrialaiskirkkoja. Miten heillä menee?
Olin juuri eilen, vajaa 24 tuntia sitten Kamishlin kaupungissa.
Se sijaitsee alle 40 kilometrin päässä konfliktialueelta.
Kulkiessamme kaupungin läpi sinne putosi kranaatinheittimen ammus.
Onneksi se ei räjähtänyt.
Kaupungissa asuu paljon kristittyjä.
Isisin hyökkäyksen aikana kristityistä noin 50―60 prosenttia lähti pysyvästi.
Nyt loputkin ovat lähdössä. Ei vain Kamishlistä vaan koko tältä alueelta.
Kannattaa muistaa, että vuodesta 2012 asti -
kurdit ovat ylläpitäneet täällä rauhaa ja sopusointua.
Eri uskontoryhmät ovat eläneet rauhassa ja sovussa.
Täällä on vapaus sekä harjoittaa että olla harjoittamatta uskontoa.
Islamista voi kääntyä kristinuskoon pelkäämättä tapetuksi tuloa.
Nyt tilanne on kääntynyt ylösalaisin. Turkki haluaa häätää kurdit -
ja muut etniset vähemmistöt, mukaan lukien kristityt.
Seurasit avustusjärjestöjen työtä. Mikä oli reaktio siihen, että joku välittää?
Eräs nainen kertoi Barzani-järjestölle,-
että kaikki kansainväliset avustus- järjestöt ovat lähteneet peloissaan, -
mutta veljet ja sisaret Irakin Kurdistanista ovat tulleet -
keskelle konfliktialuetta auttamaan.
Se on heille muistutus, että joku välittää heistä.
He olivat yhtä lailla iloisia, että Operaatio Siunaus oli mukana.
Keskellä hävitystä ja sotaa -
veljet ja sisaret alueelta ja kaikkialta maailmasta -
tulevat auttamaan heitä haasteissa ja perustarpeissa.
Puhumme perustarpeista.
Heillä on mukanaan yllä olevat vaatteet -
ja ehkä jokin laukku, jossa on tärkeät asiapaperit, mutta siinä kaikki.
Paetessa ei ole mahdollista ottaa mukaan valokuvia tai muistoesineitä.
Avustusjärjestöjen saapuminen on heille valtava siunaus, -
ja se valaa yhteisöön toivoa.
Siellä on suuri humanitaarinen kriisi. Miten voimme rukoilla?
Että tulisi pysyvä tulitauko. Ja että Yhdysvallat...
Etenkin Syyrian kurdit kertoivat minulle, että heistä tuntuu hylätyiltä.
He eivät voi uskoa tätä.
Syyriassa sodassa Isisiä vastaan kuoli 11 000―15 000 kurdia.
He toimivat Yhdysvaltojen maajoukkoina paikan päällä.
He kokevat tulleensa hylätyiksi taas kerran.
Kurdeilla on sanonta, jonka sinäkin tunnet hyvin.
Sen mukaan vuoret ovat kurdien ainoat ystävät.
Kurdit kokevat, että heidät on taas kerran hylätty.
He kokevat, että kun suuremmat vallat ovat saaneet haluamansa, -
heidät heitetään pois kuin rukkaset.
Ikävä kyllä, kuten tiedät, -
Yhdysvalloille koituu vielä seurauksia siitä, -
miten se on toiminut täällä Koillis-Syyriassa.
Se on ollut siellä vuosia. Me rukoilemme jatkossakin -
kurdien, assyrialaisten, jesidien ja kaikkien muidenkin puolesta siellä.
Vastaava ulkomaantoimittaja George Thomas, pysy turvassa. Kiitos.
Kaikin mokomin, Gary. Kiitos.
Tulossa: Tuen osoitus Hongkongin demokratialiikkeelle.
Miksi kristityt näkevät liikkeessä Jumalan kädenjäljen?
Hei! Tässä Pat Robertson. Raamatun mukaan Jumalan Sanassa on voima.
Sanan kuuleminen, puhuminen ja totteleminen muuttaa elämäsi.
Siksi olen taltioinut The Transforming Word 3 -äänitteen.
Sananlaskut: jakeita viisaudesta, suosiosta ja voitelusta.
Äänite syventää uskoasi -
ja auttaa löytämään Jumalan lupaukset.
Kuuntele näitä jakeita usein ja sano ne ääneen kanssani.
Löydät kunnian, johdatusta, suosiota ja Herran läsnäolon.
Anna Jumalan voimallisen Sanan muuttaa sydämen, mielen ja elämän.
Tilaa "The Transforming Word 3" -CD-levy -
ja The Three Blessings -DVD-levy puhelimitse tai kotisivuiltamme.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Maailman kristityt vaativat Malesialta selvitystä -
yli kaksi vuotta sitten kadonneesta pastorista.
Raymond Kohia oli uhattu kristillisen työnsä takia.
Malesian ihmisoikeuskomission mukaan hänet pidätti erikoispoliisi.
Marttyyrien ääni kertoo, että valvontakameran kuvassa -
kolme mustaa katumaasturia piiritti Kohin auton katoamispäivänä.
Auto pysäytettiin. Tiimi piiritti sen. Sitten autot ajavat pois.
Pastorin perhe ei tiedä, onko hän elossa.
Marttyyrien ääni käynnisti vetoomuksen selvityksen vaatimiseksi.
Kotisivuillamme cbnnews.com on linkki vetoomukseen.
Kiinassa tyhjennettiin rekisteröity kirkko väkivalloin.
Vain minuuttien päästä se tuhottiin. Uskonnonvapauslehti Bitter Winter -
kertoo, että kirkko oli äkisti tuomittu laittomaksi.
Rynnäkköön Henanissa osallistui yli tuhat poliisia, lehti kertoo.
Kaksi iäkästä seurakuntalaista sai vammoja. Heidät vietiin sairaalaan.
USA:n edustajainhuone hyväksyi demokratiaa tukevat lakialoitteet -
Kiinan varoituksista huolimatta. Aasian-kirjeenvaihtaja Lucille Talusan-
raportoi, että toimet valavat toivoa Hongkongin mielenosoittajiin.
Poliisin kovat otteet ovat johtaneet vaatimuksiin, -
että USA:n kongressin tulee hyväksyä Hongkongin ihmisoikeuslaki.
Hongkongin maanantai-illassa -
yli 100 000 mielenosoittajaa huusi: "Hyväksykää aloite!"
Se hyväksyttiin, ja nyt he vaativat USA:n senaattia hyväksymään sen.
Toivomme mielenosoituksen kertovan USA:lle, että kannatamme vapautta.
Jos aloite menee läpi, USA voi rangaista -
niitä Hongkongin ja Kiinan viranomaisia, jotka polkevat oikeuksia.
Keinoja ovat mm. varojen jäädytys USA:ssa ja maahantulokielto.
Kiina tuomitsee lakialoitteen ja uhkaa kostaa, jos se menee läpi.
Hongkongin hallinto paheksuu Yhdysvaltojen lakialoitetta -
ja kieltää ulkovaltoja sekaantumasta Hongkongin sisäasioihin.
Aktivisti Joshua Wong sanoo, -
että Hongkongin ja Manner-Kiinan sopima "yksi maa, kaksi järjestelmää"-
on YK:n rekisteröimä sopimus -
ja siten kansainvälisen yhteisön tarkastelun alainen.
"Yksi maa, kaksi järjestelmää" -periaate on romutettu.
YK:n jäsenmaiden tulisi puolustaa Hongkongin autonomiaa.
Väkivalta on kiihtynyt.
Mielenosoittajien vandalismi ja omaisuuden tuhoaminen -
sekä poliisin kovat otteet johtivat kasvosuojakieltoon.
Se suututti mielenosoittajia lisää.
Mielenosoitukset alkoivat yli sata päivää sitten.
Tilanne muuttuu yhä huonommaksi ja vaarallisemmaksi.
Kaikki kysyvät nyt, miten tämä kaikki päättyy.
Pystyykö Hongkong järjestämään reilut aluevaalit marraskuussa -
sallien opposition edustajien, kuten Wongin, ehdolle asettumisen?
Kiinan hallinto vakuuttaa haluavansa kuulla nuorten mielipiteet.
Mutta ellei meidän ääntämme päästetä kuuluviin instituutioissa, -
mielenosoitustemme jatkuminen edelleen on oikeutettua.
Toimittaja Alvin Chan on seurannut mielenosoituksia alusta asti.
Hän uskoo, että levottomuuksienkin keskellä Jumala hallitsee.
Kaiken yllä on paljon korkeampi voima.
Se on Jumalan rakkaus.
Kristittyinä meidän täytyy säilyttää uskomme -
ja olla kestäviä rukouksessa.
Uskon, että Jumalalla on vielä jotain tosi hyvää varattuna meille.
Lucille Talusan, Hongkong.
Tulossa: Andrew Brunson virui kaksi vuotta vankilassa Turkissa.
Hän koki epätoivon hetkiä, mutta alkoi sitten uskoa Jumalan suunnitelmiin.
Kyse on kilpailusta. - Keräsin paineita, ja ihmisillä oli odotuksia.
Kyse on voittamisesta. - Sanomme aina: jatka harjoittelua.
Kyse on loppuun asti menemisestä.
Isänä tehtäväni on johtaa ja olla paras mahdollinen aviomies ja isä.
Shawn Brownin ohjelma -
CBN:n uutiskanavalla.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
CBN esittelee: The Transforming Word 3.
Viisaudessa vaeltava pelastuu. Viisaat perivät kunnian.
Lähde matkalle Sananlaskuihin Pat Robertsin kanssa CD-levyllä.
Opit Raamatun periaatteita viisaudesta, suosiosta ja voitelusta.
Saat lahjaksi Patin The Three Blessings -DVD:n.
Tilaa CD- ja DVD-levyt jo tänään.
Hei taas! Pastori Andrew Brunson virui kaksi vuotta telkien takana Turkissa.
Tapaus kiinnitti maailman huomion.
Kristityt rukoilivat ja työskentelivät vapauttamisen puolesta.
Brunson vapautettiin lokakuussa 2018.
Hän on nyt kirjoittanut koettelemuksesta kirjan, -
"God's Hostage" (Jumalan panttivanki).
Kyselin häneltä hiljattain kokemuksesta.
Aluksi keskustelimme Pohjois-Syyrian tilanteesta.
Mitä mielestäsi Jumala aikoo?
Monet ovat kritisoineet päätöksiä.
Mielestäni meidän kannattaa nyt keskittyä rukoilemaan, -
että Jumala kääntää tilanteen. Hän voi kääntää hirvittävät tilanteet -
ja virheemmekin. Ja me teemme virheitä.
Jos rukoilemme ja annamme ne Hänelle, Hän voi kääntää ne hyväksi.
Mielestäni ei pidä jäädä jumiin siihen, mitä tapahtui, -
vaan keskittyä tulevaan ja nimenomaan rukoukseen.
Mitä meidän tulisi tarkalleen ottaen nyt rukoilla?
Ensinnäkin sodan ja vihamielisyyksien loppumisen -
ja ihmishenkien säästymisen puolesta.
Tahdomme nähdä Jumalan toimivan näiden kansojen keskuudessa.
Monet kurdit pakenivat Syyrian sisällissotaa Turkkiin.
He ovat paljon avoimempia kuin muut, esimerkiksi muut muslimit.
Tämä vaikuttaa vielä enemmän.
Tarkoitan, että tämä tilanne on heille vielä vaikeampi.
Tahdomme, että tässä tilanteessa monet kääntyvät Jeesuksen puoleen -
ja pohtivat asioita, joita he ja ihmiset heitä ennen eivät ole pohtineet.
Jumala meitä käyttäköön tuomaan monia luokseen.
Luin kirjasi "God's Hostage". Sinulla oli välillä synkkiä hetkiä.
Niin oli.
En osannut kuvitella, että murtuisin niin läpikotaisin -
ja niin monta kertaa. Mutta minä murruin.
Olen lukenut monia elämäkertoja.
Kristityt sankarit ― minun sankarini ― ovat vaikeissa tilanteissakin vahvoja.
Odotin, että itse olisin samanlainen. Mutta en ollutkaan.
Minusta tuntui, että Jumala on hiljaa.
Jumala oli hiljaa synkimpänä hetkenäni.
Olin yllättynyt siitä.
Olin odottanut ylitsekuohuvaa voiman tunnetta, -
niin että ahdingossakin koen iloa ja kouraantuntuvaa armoa.
Minulla oli armo, mutta olin pääosin tietämätön siitä. En tuntenut sitä.
Välillä minusta tuntui, että Jumala on pettänyt minut, unohtanut minut.
Kamppailin itsemurha-ajatusten kanssa.
Halusin paeta epätoivoista tilannetta, ahdistusta ja pelkoja.
Ja...
Kaikki muuttui, kun päätin, etten halua kuolla vankilassa Turkissa.
En halunnut riutua loppuelämääni eristyksissä.
Etenkin jälkimmäisenä vuonna koitti käännekohta.
Sanoin Jumalalle: "Haluan viedä loppuun minulle antamasi tehtävän."
En edelleenkään halunnut viettää loppuikääni turkkilaisessa vankilassa.
Olisin mieluummin ollut taivaassa.
Mutta harjoitin itsekuria ja keskityin siihen, että sanoin: -
"Jumala, jos tämä vankeusaika on Sinun tehtäväsi minulle, -
minun pitää olla kestävä, puskea itseäni eteenpäin ja pitää kiinni."
Minulla oli yhä itsemurha-ajatuksia, mutta taistelin niitä vastaan -
taistelemalla positiivisten asioiden puolesta: -
kuuliaisuus Jumalalle ja Jumalan antaman tehtävän loppuun vieminen.
Mitä haluaisit ihmisten tietävän vainotusta, kärsivästä seurakunnasta?
On monia, jotka kärsivät hiljaa.
Heillä on vain muutama esirukoilija. Joillain ei ole ketään rukoilemassa, -
sillä oma perhe vastustaa heitä. Mutta Jumalalle he ovat tosi tärkeitä.
Minulle itselleni valkeni myös se, -
että kun olemme valmiit kärsimään Jeesuksen vuoksi, -
se osoittaa kaikille ympärillä, kuinka arvollinen Jumala on.
Olemme valmiit uhrautumaan Hänen takiaan. Se on vahva todistus.
Andrew teki minuun suuren vaikutuksen.
Hän myöntää, ettei hän ollut vahva. Hän oli heikko.
Hänen uskonsa kasvoi ajan myötä vankilassa. Hän on todella aito.
Oli ilo jututtaa häntä ja Norine-vaimoa.
Voit katsoa uutisia netistä ja jakaa parhaimmat jutut muillekin.
Uutiset näkyvät myös YouTubessa.
Washingtonista rehellisiä raportteja, haastatteluja ja analyysejä -
kokeneilta toimittajiltamme David Brodyltä, Jenna Browderilta, -
Ben Kennedyltä ja Amber Strongilta.
Pääuutiset politiikan saralta.
Kerromme saavutuksistamme.
Katso Faith Nation arki-iltaisin CBN-uutiskanavalta.
Kotirintamalla.
CBN:n Kotirintamalla-ohjelmassa kerromme sotilaidemme työstä -
heidän puolustaessaan maatamme.
CBN on käynnistänyt hankkeen kotirintaman auttamiseksi.
Se auttaa sotilaiden perheitä yhdessä seurakuntien kanssa -
aina remontoinnista veteraanien hoitomaksuihin.
"Kotirintamalla" tiistaiaamuisin CBN:n uutiskanavalla.
Herra antaa viisautta, Hänen suustansa lähtee tieto ja taito.
Oikeamielisille hänellä on tallella menestys, -
kilpi nuhteettomasti vaeltaville, -
niin että hän suojaa oikeuden polut ja varjelee hurskaittensa tien.
Pat Robertsonin The Transforming Word 3 -CD-levy -
saatavana nyt.
Pastorit saarnaavat evankeliumia tuoreella ja pelottomalla tavalla.
Liity Next Gen Voices -ohjelman seuraan joka viikko.
Näet, että Jumala muuttaa sukupolvemme.
Tuhannet kristityt eri heimoista ja kielistä -
matkustivat Jerusalemiin lehtimajanjuhlille.
Heidän sanomansa: Kansat seisovat Israelin rinnalla.
Emily Jones jatkaa Jerusalemista.
Tervetuloa seuraamaan uutiskatsaustamme -
Israelin ja Lähi-idän tapahtumiin.
Yli 5 000 kristittyä eri puolelta maailmaa -
osallistui ICEJ:n 40. lehtimajanjuhlille Jerusalemissa.
Tapahtuma alkoi ulkoilmakonsertilla. Tilaisuuksia oli koko viikon ajan.
Tuhannet ylistivät Jerusalem-marssilla Israelin Jumalaa ja tukivat Israelia.
Sukkot on ilon juhla. Juutalaisille annettiin käsky iloita.
Heitä käskettiin myös toivottamaan muut kansat tervetulleeksi.
Ilmapiirissä on jotain, mikä kiihdyttää sovintoa -
kristittyjen ja juutalaisten välillä lehtimajanjuhlien aikana.
Sen voi aistia ja tuntea. Tämä ilo on esimakua siitä, mitä on tulossa.
Järjestäjien mukaan osallistujia oli tänä vuonna yli sadasta maasta.
Saudi-Arabia kutsuu ensimmäistä kertaa historiassaan kristittyjä -
maan historiallisiin kohteisiin. Kiertueen järjestää -
kristillinen matkatoimisto Living Passages USA:sta.
Se lupaa viedä matkailijat kiisteltyihin kohteisiin, -
joita osa pitää todellisena Siinainvuorena Saudi-Arabiassa.
Saudi-Arabia avautuu siis uudella tavalla matkailulle.
Maassa vieraili aiemmin tänä vuonna evankelikaalien delegaatio.
Saudi-Arabia on muuttunut 18 vuodessa.
Osama bin Ladenin, al-Qaidan -
ja radikaalin, väkivaltaisen jihad-opin Saudi-Arabiaa ei ole enää olemassa.
Maa on tehnyt suuria muutoksia, joista moni meistä ei tiedä.
Saudi-Arabia yrittää houkutella ulkomaisia turisteja -
uusilla museoilla, luksushotelleilla ja nähtävyyksillä.
Juutalaiset ja kristityt osoittivat Jerusalemissa tukea -
Koillis-Syyrian kärsiville kristityille.
Israelilaiset vaativat Turkkia lopettamaan hyökkäyksen.
Juutalaisten velvollisuus on nostaa äänemme -
eikä vain katsoa vierestä, kun on käynnissä kansanmurha.
Jerusalemite Initiative -järjestöllä oli rukousilta Pyhän haudan kirkossa.
He rukoilivat rauhaa kristityille, kurdeille ja muille siviileille -
Turkin hyökkäyksen alla.
Netanjahun mukaan Israel on valmis lähettämään alueelle avustusta.
Lisää samankaltaisia juttuja Jerusalem Dateline -ohjelmassa.
Kiitos, Emily. Ja kiitos myös teille! Elämme ihmeellisiä aikoja.
On kunnia kertoa niistä. Ensi viikkoon! Jumalan siunausta!
Suomennos: Marianne Tenetz